જોકે આ બધા વચ્ચે સરદાર પટેલ નગર આવાસ યોજનાના ગુજરાત હાઉસિંગ બોર્ડના મકાનોમાં રહેતા 1568 પરિવાર માટે સરકારે જ પાર્કિંગ વ્યવસ્થા ઉભી નથી કરી. આ આવાસ યોજના હાલ નવી HIG અને MIG યોજના અંતર્ગત બનાવવામાં આવી છે. જેમાં ખરીદદારોને કરવામાં આવેલ વાયદા પ્રમાણે હજુ પણ પાર્કિંગ વ્યવસ્થા આપવામાં આવી નથી. જેના કારણે લોકો બાળકોના રમવાના પ્લે ગ્રાઉન્ડ, કોમન પ્લોટ અને બીજે જ્યાં પણ જગ્યા દેખાય ત્યાં પાર્કિંગ કરવા માટે મજબૂર બને છે.